Pınar Aydınlar

Pınar Aydınlar ( li Stembolê, Tirkiye), hunermend, nivîskar û siyasetmedareke kurd e. Pınar Aydınlar hunermendeke kurd e ku li gel xebatên xwe yên hunerî bi kar û xebatên xwe yên sîyasî jî tê zanîn.

 Jînenîgarî 

 Salên destpêkê 
Pınar Aydınlar, bi eslê xwe ji navçeya Aşqelaya Erziromê ye û di sala 1979an de wekê keçeke malabete kurd li Stembolê hatiye dinyayê. Di 13 saliya xwe de bi destpêkirina perwerdeya temburê ve dest bi kariyera xweya muzîkê kiriye. Ji 17 saliya xwe ve, wê li gelek saziyên wekî Perwerdehiya Giştî û Komeleyên Pîr Siltan Abdal de karê mamostetî kiriye.

Di sala 1995an de wê beşa Konservatuwara Zanîngeha Teknîk ya Stembolê qezenc kir û li Beşa Zanistên Bingehîn perwerdeya xwe ya zanîngehê wergirtiye. Demekê dirêj li malê muzîkê Stembolê de karê muzîkê dike û gava pêşîn di jiyana muzîkê ya profesyonel de avêtiye. Di sala 2003an de, wê albûma xwe ya yekem a solo bi navê Türkü Söylemek Lazım ("Pêwist e stran bên gotin") derxistiye.
Piştre di sala 2007an de, albûmên Kırmızı Gül ("Gulên Sor") û herî dawî di 2011an de, Mavi Bir Düş ("Xewneke Şîn") bi hezkiriyên xwe yên muzîkê re parve kiriye. Di sala 2011an de ji ber axaftinên wê yên ku di dema konserekê de hatibû axaftin ji aliyê dadgeha tirk ve 10 meh cezayê girtîgehê lê hatibû birîn.

 Kariyera siyasî 
Pınar Aydınlar, xwediyê ramaneke çepgir e. Ji ber peyamên ku wê di gelek konseran de daye gelek gelek car bi dadgehên dewleta tirk re rû bi rû ma. Bi taybetî di 25ê adar 2009an de, ji ber ku wê di mitînga li Qada Baregeha Dersimê de îfade kir, dozek bi daxwaza du sal cezayê girtîgehê hate vekirin.

Di hilbijartinên herêmî yên 2014an de, ji bo hevserokatiya şaredariya Bajarê Mazin a Stembolê bi Sırrı Süreyya Önder re bû namzetê HDPê. Di hilbijartinên adara 2015an de wekî namzet HDPê ya parlamenê beşdarî hilbijartinan bû. Pınar Aydinlar di rojnameya çepgir ya Solê de ku di 1ê çirî ya 2012an de dest bi weşana xwe kiribû, de demekî karê nivîskariyê kir.

 Dîskografî 
 Albûm 
 Türkü Söylemek Lazım (Pêwist e sitran bê gotin), 2003
 Kırmızı Gül ("Gula Sor"), 2007
 Mavi Bir Düş ("Xewnek Şîn"), 2011
 Gidenlerimiz, Bêkes'lere ("Kesên me yên ku çûne, ji bo bêkesan"), 2016

 Fîlmografî 
 Fîlm 
 Devrimden Sonra (Piştî Şoreşê) - 2011

 Çavkanî 

Kategorî:Hunermendên kurd
Kategorî:Mirovên zindî
Kategorî:Siyasetmedarên Partiya Demokratîk a Gelan